kardosdrur/scandi-wiki huggingface dataset:
Emskirchen

Emskirchen er en købstad (markt) i den mittelfrankiske Landkreis Neustadt an der Aisch-Bad Windsheim i den tyske delstat Bayern.

Geografi 
Byen ligger ved floden Aurach, der er en biflod til Regnitz.

Nabokommuner er (med uret, fra nord):

I kommunen ligger ud over Emskirchen 30 landsbyer og bebyggelser:

Historie 
Emskirchen nævnes første gang i 1156, da biskop Gebhardt von Würzburg overdrog godset og sognet Empichiskirchen til Kloster Münchaurach.

Emskirchen levede godt af sin beliggenhed ved handelsruten Nürnberg–Frankfurt.
I 1623 blev der oprettet en poststation på denne rute. Efter Trediveårskrigen slog mange hugenotter sig ned i området.

1865 åbenede banegården i Emskirchen.
Efter 2. verdenskrig var der i Emskirchen en stor tilstrømning af flygtninge, der hovedsageligt var katolske; dette medførte at man i byggede en katolsk kirke, der blev indviet i 1958.

Rundfunkmuseum Schloss Brunn 
Radiomuseet Rundfunkmuseum Schloss Brunn blev åbnet 28. Juni 1992 i Schloss Brunn, der i 1753 blev bygget af Greve Pückler-Limpurg.

Borgruiner 
Borgruiner fra det 14. århundrede ligger ovenfor landsbyen Altschauerberg i Buchenwald. I folkemunde kaldes ruinen „Eppala“, da den ifølge en legende tilhørte røverridderen Eppelein von Gailingen. Borgen blev i det 16. århundrede forladt og omdannet til stenbrud for de nærliggende bebyggelser. Der er dog flere mure, der er bevarede, og man ser stadig grundridset af de tidligere bygninger. Ruinen er Emskirchens festplads, og der holdes hvert år i pinsen en fest, der kaldes Rangau-Waldfest.

Venskabsbyer 
Emskirchen er venskabsby med Roquebilliere i Frankrig.

Eksterne henvisninger
Citroën C4 Picasso

Citroën C4 Picasso er en kompakt MPV fra franske Citroën, som blev introduceret i 2006.

Den 5-personers model kaldes C4 Picasso, mens den længere 7-personers kaldes C4 Grand Picasso.

Der findes et udvalg af forskellige benzin- og dieselmotorer.

Motorer

Eksterne henvisninger 

 Den danske importørs side om C4 Picasso 

C04 Picasso
Forhjulstrukne biler
Biler introduceret i 2006
Biler fra 2000'erne
Biler fra 2010'erne
Kompakte MPV'er
Andreas Bueno

Andreas Bueno (født 7. juli 1988) er en dansk/argentinsk medicinstuderende og atlet, som begår sig på mellemdistancerne. Han løber for Aarhus 1900 var tidligere i AGF-Atletik.
Han blev i 2009 overraskende dansk senior mester på 1500 meter til DM-Inde i Skive, da han slog forhåndsfavoritten Morten Munkholm i tiden 3.52.92 min.

Andreas Bueno viste 2012 i Manchester international klasse, da han i A-heatet på 1500 meter ved BMC Grand Prix’et i Manchester løb 3:40,79 min. på andenpladsen. Dermed har han i sæsonen 2012 skåret 7 sekunder af sin personlige rekord. Tiden blev forbedret da han ved Grand Prixet i Göteborg besatte andenpladsen på 1500 meter med tiden 3:40,08 min.

Personlige rekorder 
 800 meter: 1:50,91 min
 1500 meter: 3:40,08min
 3000 meter: 8:12,06 min

Eksterne henvisninger 
 Statletik-profil 

Mellemdistanceløbere fra Danmark
Atleter fra AGF
Atleter fra Aarhus 1900
Andreas Bube

Andreas Hjartbro Bube (født 13. juli 1987 i Gladsaxe), er en dansk sprinter og mellemdistanceløber, som løber for Bagsværd Atletik Club. Hans bedste resultat hidtil er en sølvmedalje, som han vandt ved EM i atletik 2012 i 800 meter-løb.

Bube er specialist på 800 meter, tidligere på 400 meter og på 400 meter hæk. Han deltog i Ungdoms-OL 2003 i Paris, Junior NM-2003, 2004, 2005 og 2006, hvor han også er blevet nordisk mester. Junior EM 2005, Junior VM 2006, U23-EM 2007, inde-EM 2009 og EM i Barcelona 2010 på 800 meter og 4 x 400 meter.

Bube satte i 2011 personlig rekord på 800 meter, da han ved et stævne i Gent løb 1.46,10, hvilket er den næstbedste dansk tid nogensinde. Tiden blev senere forbedret ved udendørs-VM i Daegu, hvor han i semifinalen løb 1.45,48. Ved sæsonens sidste Diamond League stævne i Bruxelles forbedrede han sin tid til 1.45,04.

Bube trænes af Johnny Bagge.

Personlige rekorder

Kilde: Statletik

Noter

Eksterne henvisninger 
 Andreas Bube 's hjemmeside 
 Statletik-profil – Andreas Bube
 Team 4x400 m

Sprintere fra Danmark
Atleter fra Bagsværd AC
Mellemdistanceløbere fra Danmark
Deltagere for Danmark ved sommer-OL 2016
Doutzen Kroes

Doutzen Kroes (udtales "Dow-tzen Kroos") (født d. 23. januar 1985 i Eastermar, Holland) er en hollandsk-frisiske supermodel.  Hun er også en af de bedst betalte modeller i hele verden.

Tidligere liv 
Kroes er født i den lille landsby Eastermar, provinsen Friesland i Holland. Efter hun har taget en eksamen på HAVO, har hun sendt nogle billeder ind til et modelbureau i Amsterdam. Herefter rejste hun til New York, hvor hun skrev en kontrakt med det kendte make-up-mærke L'Oréal Paris.

Modelkarriere 
Efter hun har skrevet kontrakt med L'Oréal Paris, har hun været på forsider på adskillige dameblade, så som: Time, Vogue, Harper's basar, Seventeen, Elle, Marie Claire, glamour, W, Avantgarde, Dazed & Confused, Numéro og mange flere. Hun er også regelmæssigt med i Victoria's Secret katalog. Hun har også været med på catwalken til det helt store Victoria's Secret Fashion Show '05, '06, '08 & '09.

Hun har været model for Gucci, Tommy Hilfiger, Escada, Dolce & Gabbana, Valentino, Versace, Hugo Boss, Guerlain, Bottega Veneta, De Beers, Escada, GAP, Gianfranco Ferre, og Neiman Marcus. I 2005 har hun været model for en Calvin Klein parfume, Eternity, hvor hun har erstattet den amerikanske skuespillerinde, Scarlett Johansson.

I 2005 blev hun blev hun også kåret som "Model of The Year" for Vogue, stemt af læserne, hvor hun efterfølgende kom på forsiden for maj 2007.

I juli 2007 blev der anslået at hun har tjent $ 4,9 millioner dollars (ca. 25,9 millioner danske kroner) i de sidste 12 måneder. Forbes har sat hende nr. 14'ende bedst betalte supermodeller i verden.

I 2006 har Omrop Fryslân, lavet en dokumentarfilm om Kroes. Piter Claus følger Kroes under modeugen i Milano. Filmen har vundet en NL-Award for den bedste regionale dokumentarfilm.

Doutzen Kroes har modtaget en Lifetime Achievement Award, en del af den hollandske model Awards som hun har vundet i Amsterdam d. 12. maj 2009. Juryen roste hendes resultater for hendes alder.

Doutzen Kroes har været  en af Victoria's Secret Angels, men  blev i 2016 Hunkemöllers nye brandambassadør

Eksterne kilder og henvisninger

Fotomodeller fra Nederlandene
Isbjørn med unger

Isbjørn med unger er en skulptur der, som et vartegn for Grønland, er placeret ved starten af Langeliniekajen i Københavns Havn. Den er skabt af Holger Wederkinch og skænket til Københavns Havnevæsen af en anonym giver. Skulpturen 
indbragte i 1929 Holger Wederkinch en guldmedalje i Paris. 

Isbjørnen blev under 2. verdenskrig skudt i hovedet af en tysk soldat, der blev sendt hjem.

Hvis man følger ruten langs vandet:  Nyhavn, Skuespilhuset ved Kvæsthusbroen, Amaliehaven, By & Havn, Gefionspringvandet, Langeliniepavillonen, Den lille Havfrue, Langelinie Lystbådehavn (Langelinie Marina), ender man ved Isbjørn med unger.
Her var der tidligere flere muligheder for at komme til Trekroner Fort og Middelgrundsfortet, de er nu lukket.

Ved Isbjørnen findes en mindesten for den danske polarrejsende Ejnar Mikkelsen.

Referencer

Eksterne henvisninger 
http://www.byoghavn.dk/cphport/guide/kunst+i+havnen.aspx[ Kunst i havnen] 

Monumenter i København
Etableret i 1937
Ergersheim

Ergersheim er en kommune i den mittelfrankiske Landkreis Neustadt an der Aisch-Bad Windsheim i den tyske delstat Bayern. Den er en del af Verwaltungsgemeinschaft Uffenheim.

Geografi 
Nabokommuner er (med uret, fra nord): Markt Nordheim, Bad Windsheim, Burgbernheim, Gallmersgarten og Uffenheim.

Inddeling 
I kommunen ligger ud over Ergersheim, landsbyerne:
 Ermetzhofen
 Kellermühle
 Neuherberg
 Obermühle
 Seenheim

Historie 
Kommunen nævnes første gang 25. december 822 i et dokument fra kejser Ludvig den Fromme.

Erhvervsliv 
Ergersheim ligger i et frankisk vindistrikt, der ligger ved den Mittelfrankiske Bocksbeutelstraße. På "Ergersheimer Altenberg" bliver på et areal af ca. 15 ha avlet 11 forskellige druesorter, både røde og hvide sorter.
Hvert år i den tredje weekend i juni er der vinfest i byen.

Eksterne henvisninger 

Vindistrikter
Don Budge

John Donald "Don" Budge (13. juni 1915 – 26. januar 2000) var en amerikansk tennisspiller, der igennem sin karriere i 1930'erne vandt seks Grand Slam-singletitler. Han er (sammen med australieren Rod Laver) den ene af kun to mandlige tennisspillere, der har lavet en "ægte" Grand Slam (sejr i alle fire Grand Slam turneringer samme kalenderår). Budge gjorde dette som den første, i 1938.

Grand Slam 
Budges seks Grand Slam-singletitler fordeler sig således:

 Australian Open
 1938

 French Open
 1938

 Wimbledon
 1937 og 1938

 US Open
 1937 og 1938

Eksterne henvisninger 

 Spillerinfo 

Tennisspillere fra USA
Personer fra Californien
Lew Hoad

Lewis Alan "Lew" Hoad (23. november 1934 – 3. juli 1994) var en australsk tennisspiller, der igennem sin karriere i 1950'erne vandt fire Grand Slam-singletitler. De tre af dem faldt i året 1956. Blandt hans største konkurrenter var landsmændene Ken Rosewall og Ashley Cooper.

Grand Slam 
Hoads fire Grand Slam-singletitler fordeler sig således:

 Australian Open
 1956

 French Open
 1956

 Wimbledon
 1956 og 1957

Eksterne henvisninger 

 Spillerinfo

Tennisspillere fra Australien
Ken Rosewall

Kenneth Robert "Ken" Rosewall (MBE) (født 2. november 1934 i Sydney, Australien) er en tidligere australsk tennisspiller, der igennem sin over tyve år lange karriere vandt otte Grand Slam-singletitler. Han nåede i alt at vinde intet mindre end 132 turneringer. Blandt hans største konkurrenter var landsmændene Rod Laver, Lew Hoad og Ashley Cooper.

Grand Slam 
Hoads fire Grand Slam-singletitler fordeler sig således:

 Australian Open
 1953, 1955, 1971 og 1972

 French Open
 1953 og 1968

 US Open
 1956 og 1970

Eksterne henvisninger 

 Spillerinfo

Tennisspillere fra Australien
Personer tildelt Member of the Order of the British Empire
Personer fra Sydney
Morten Hamm

Morten Hamm (født 4. august 1974) er en dansk forhenværende fodboldspiller.

Han har spillet for Hvidovre IF, Viborg FF, Frem og senest Nordvest FC hvor han stoppede i sommeren 2010 for at blive lærer på klubbens fodboldcollege.

I perioden 2006 – 2008 var han spillende assistenttræner i Boldklubben Frem<ref>Engang var han modstander – nu spiller og assistenttræner,   BK Frem – officiel site, 30. maj 2006</ref>.

Referencer

Eksterne henvisninger 
 

Fodboldspillere fra Danmark
Fodboldspillere fra Hvidovre IF
Fodboldspillere fra Viborg FF
Fodboldspillere fra Boldklubben Frem
Fodboldspillere fra Nordvest FC
Personer fra København
Rebild Bakker

Rebild Bakker er et kuperet hedelandskab i den del af Rold Skov, der ligger i Rebild Kommune. 

Med 400.000 besøgende om året er Rebild Bakker én af Danmarks største turistattraktioner.

Historien
Rebild Bakker var tidligere fælles græsningsareal for Rebild-bøndernes kvæg. I 1912 erhvervede en gruppe dansk-amerikanere arealerne og skænkede dem herefter til den danske stat. Til gavebrevet var knyttet tre betingelser: Området skulle henligge i naturtilstand, det skulle være tilgængeligt for alle og dansk-amerikanerne skulle have lov at afholde arrangementer i bakkerne på amerikanske festdage. Området fik navnet "Rebild National Park" og danner hvert år d. 4. juli på den amerikanske uafhængighedsdag, rammen for Rebildfesten.

Rebild National Park hører ikke ind under de danske nationalparklove fra 2007, men naturen i den er fredet, skal beskyttes og området kan fortsat kalde sig nationalpark alligevel.

Kilder og referencer

Eksterne henvisninger 

 Rebildporten
 Rebild Bakker. Naturstyrelsen.
 Rebildselskabet
Chéri

Chéri er en fransk/britisk/tysk drama film fra 2009, der er instrueret af Stephen Frears. Den har Michelle Pfeiffer og Rupert Friend i hovedrollerne, der er baseret på en roman af den franske forfatter Colette. Filmen havde præmiere i 2009 til Den internationale filmfestival i Berlin.

Handling 
I Paris i 1900-tallet, Chéri fortæller om slutningen på en seks-årige affære mellem en midalderende kurtisan, Léa, og en smuk ung mand, Chéri. Men personlighederne er vendt op og ned, når det er Chéri der går med silkepyjamas og Léas perler, der er en lurergenstand.

Medvirkende 
 Michelle Pfeiffer – Léa de Lonval
 Rupert Friend – Fred 'Chéri' Peloux
 Kathy Bates – Madame Charlotte Peloux
 Felicity Jones – Edmée
 Frances Tomelty – Rose
 Anita Pallenberg – La Copine
 Harriet Walter – La Loupiote
 Iben Hjejle – Marie Laure

Referencer

Eksterne links 
 

Film instrueret af Stephen Frears
Britiske film fra 2009
Film baseret på bøger
Tyske film fra 2009
Franske film fra 2009
Engelsksprogede film
M/S Langø

M/S Langø  er et passagerskib der er bygget i Norge i 1950. Skibet har sejlet som færge på Norges vestkyst indtil 1965.

Fra 1965 – 1979 sejlede det som færge på Færøerne.

I 1983 startede Spar Shipping en færgerute fra Nyhavn i København til Flakfortet og i 1996  til Middelgrundsfortet i Øresund.

M/S Langø kan medtage 140 passagerer.

Se også 
 Spar Shipping, M/S Langø 

Skibe fra Danmark
Skibe fra Norge
Passagerskibe
Metal Gear Rising: Revengeance

Metal Gear Rising: Revengeance er et computerspil i Metal Gear-serien, udviklet af Kojima Productions og til Microsoft Windows, PlayStation 3 og Xbox 360.

I spillet vil man styre Raiden som hovedperson. Seriens kendte undertitel, "Tactical Espionage Action", er desuden blevet udskiftet med "Lightning Bolt Action" for bedre at passe til den nye hovedperson; ordet  er japansk for 'torden og lyn'. I japansk mytologi, er Raiden et af navnene for , tordenguden.

Referencer 

Metal Gear
Konami-spil
PlayStation 3-spil
Windows-spil
Xbox 360-spil
Left 4 Dead 2

Left 4 Dead 2 er en forsættelse til Valve Corporations Left 4 Dead. Det blev annonceret ved E3 2009 med en trailer og udkom til både Xbox 360 og Windows d. 17 november 2009.

Plot 
Spillet foregår i de Amerikanske sydstater, hvor man starter i Savannah, Georgia og slutter i New Orleans, Louisiana. Spillet indeholder fire nye overlevende, med deres baggrundshistorie afsløret med små hinter igennem spillet. Af de overlevende kan nævnes Coach, en high-school football træner, Rochelle, en rapporter for et lokalt kabel firma, Ellis, en drenge mekaniker, og Nick, en gambler og bondefanger.

Left 4 dead kontra left 4 dead 2 
Left 4 Dead 2 ligner det første på mange punkter, men til forskel er der kommet flere special infected og flere våben. En anden ting er at banerne er lavet så man kan spille dem alle som en lang historie uafhængigt af hinanden. Det vil sige at i del 1 af kampagne slutter man med at flygte i en bil, hvor man i del 2 af kampagne vil starte med at stige af samme bil.

Referencer

Eksterne henvisninger 
 
 Left 4 Dead officielle website

Computerspil fra 2008
Valve Corporation
First-person shooter
Windows-spil
Xbox 360-spil
Macintosh-spil
Linux-spil
Bjørnsholm (skib fra 1916)

M/S Bjørnsholm er et skib der er bygget i 1916 i Holland. I 1974  blev det bygget om til en "spritrute" og sejlede frem til 1984 til Tyskland.
Skibet blev herefter ombygget og sejlede på Limfjorden som turistbåd fra 1987-1990.

I slutningen af  1990 købte Spar Shipping skibet, som nu bruges til  selskaber og fester primært på Øresund.

M/S Bjørnsholm kan medtage 170 passagerer. Skibet hører hjemme i Nyhavn i København.

Anvendelse og navne

Teknisk information 
Byggeår: 1916
Længde x Bredde: 30 m X 6 m
Dødvægt: 244 t
Kaldesignal: OXXM
IMO: 5161158, 
MMSI: 219385000
Registreret hastighed (Maks. / Gennemsnit): 10 / 8.8 knob
BT: 169, BRT: 184,6, NT: 63, NRT: 135,65
1 stk. Mercedes-Benz diesel, 296 kW

Se også 

 Spar Shipping ApS, Nyhavn 61 
 MMSI = 21938500
 faergelejet.dk

Passagerskibe
Skibe fra Danmark
Risto Kallaste

Risto Kallaste (født 23. februar 1971) er en tidligere estisk fodboldspiller.

Han har spillet én enkelt sæson i dansk fodbold, hos Viborg FF i sæsonen 1995/96. Her spillede han 23 kampe og scorede 4 mål i Superligaen. Yderlige spillede han 3 pokalkampe og scorede 3 mål, inden han tog tilbage til Estland.

Eksterne henvisninger 
 Kallastes profil på www.playerhistory.com
 Risto Kallaste på national-football-teams.com

Fodboldspillere fra Estland
Fodboldspillere fra Viborg FF
Fodboldspillere fra FC Flora Tallinn
Aurach (Regnitz, Mittelfranken)

Aurach er en godt 35 km lang biflod fra venstre til Regnitz i Mittelfranken.
For at skelne den fra andre floder af samme navn, Aurach (Regnitz, Oberfranken) og Aurach (Rednitz), kaldes den også Mittlere Aurach (mellemste Aurach).

Flodens løb 
Aurach har sit udspring i Frankenhöhe vest for Klausaurach (i kommunen Markt Erlbach), løber blandt andet gennem kommunen Aurachtal og byen  Herzogenaurach, og munder lidt nedenfor Frauenaurach ud i Regnitz.

Fra Herzogenaurach til Erlangen er der cykelruter gennem Aurachtal.

Floder i Bayern
Landkreis Erlangen-Höchstadt
Landkreis Neustadt an der Aisch-Bad Windsheim
Ashley Cooper

Ashley John Cooper (født 15. september 1936 i Melbourne, Australien, død 22. maj 2020) var en australsk tennisspiller, der igennem sin karriere i 1950'erne vandt otte grand slam-titler, fire i single og fire i herredouble. De tre af singletitlerne blev vundet i 1958. Blandt hans største konkurrenter var landsmændene Lew Hoad, Neale Fraser og Ken Rosewall.

Grand Slam 
Coopers fire Grand Slam-singletitler fordeler sig således:

 Australian Open
 1957 og 1958

 Wimbledon
 1958

 US Open
 1958

Hædersbevisninger 
 Optaget i Sport Australia Hall of Fame i 1987.
 Optaget i International Tennis Hall of Fame i 1991.
 Optaget i Australian Tennis Hall of Fame i 1996.
 Udnævnt til Officer of the Order of Australia i 2007.
 Optaget i Queensland Sport Hall of Fame i 2009.

Noter

Eksterne henvisninger 

 Wimbledon - From the archive: Ashley Cooper, Wimbledon's original marathon man (20. september 2016) 
 

Tennisspillere fra Australien
Personer fra Melbourne
Neale Fraser

Neale Andrew Fraser (MBE) (født 3. oktober 1933 i Melbourne, Australien) er en tidligere australsk tennisspiller, der igennem sin karriere i 1950'erne og 60'erne vandt tre Grand Slam-singletitler. Størst succes havde han dog som doublespiller, hvor han vandt 16 Grand Slam titler i alt. Blandt hans største konkurrenter var landsmændene Lew Hoad, Ashley Cooper og Ken Rosewall.

Grand Slam 
Frasers tre Grand Slam-singletitler fordeler sig således:

 Wimbledon
 1960

 US Open
 1959 og 1960

Eksterne henvisninger 
 Spillerinfo
 

Tennisspillere fra Australien
Personer tildelt Member of the Order of the British Empire
Personer fra Melbourne
William Renshaw

William Charles Renshaw (3. januar 1861 – 12. august 1904) var en britisk tennisspiller, der i 1880'erne vandt syv Wimbledon-singletitler. Heraf blev de seks vundet i træk, hvilket teknisk set er rekord. Björn Borg og Roger Federers rekorder med fem titler i træk bliver dog regnet som de mest reelle rekorder, idet sidste års vinder på Renshaws tid var direkte kvalificeret til næste års finale.

Udover de syv singletitler vandt han også syv doubletitler i herredouble.

Renshaws tvillingebror, Ernest Renshaw var også tennisspiller og vandt ligeledes Wimbledon, dog kun én gang.

Wimbledon 
Renshaw vandt Wimbledon følgende år:

 Herresingle
 1881, 1882, 1883, 1884, 1885, 1886 og 1889

 Herredouble
 1880, 1881, 1884, 1885, 1886, 1888 og 1889

Eksterne henvisninger 

 
 Spillerinfo

Tennisspillere fra Storbritannien
Vindere af Wimbledon
Morten Haastrup Jensen

Morten Haastrup Jensen (født 5. maj 1989) er en dansk tidligere fodboldspiller.

Karriere 
Morten Haastrup Jensen havde, før skiftet til Vejle Boldklub, spillet hele sin karriere i Herfølge Boldklub, der senere blev til HB Køge. Han har været udtaget til ungdomslandshold, men blev valgt fra blandt andet grundet sin, for en målmand, relativt lave højde.

I sine første år i HB Køge agerede Morten Haastrup Jensen reserve for førstevalget Lars Bjerring. I 2010-11 sæsonen blev han selv førstevalget og var en del af holdet der sikrede oprykning til Superligaen.

Vejle Boldklub meddelte i juli 2013, at man havde skrevet en halvårig kontrakt med Morten Haastrup Jensen. Den 22. oktober 2013 blev kontrakten forlænget, så den varer til sæsonafslutningen i 2014. 
Den 6. juni 2014 meddelte Vejle Boldklub på sin hjemmeside, at man er i dialog med tre spillere om forlængelse af kontrakter, heriblandt Morten Haastrup Jensen.

Den 28. juli 2016 blev det offentliggjort, at Morten Haastrup Jensen indstillede karrieren efter kontraktudløb med Vejle Boldklub.

Referencer

Eksterne henvisninger 
Morten Haastrup Jensen,   på hbkoge.dk

Fodboldspillere fra Danmark
Fodboldspillere fra Herfølge Boldklub
Fodboldspillere fra HB Køge
Fodboldspillere fra Vejle Boldklub
Reginald Doherty

Reginald Frank "Reggie" Doherty (14. oktober 1872 – 29. december 1910) var en britisk tennisspiller, der vandt fire Wimbledon-singletitler i træk, mellem 1897 og 1900. Han vandt desuden herredoubleturneringen otte gange, ligesom han vandt US Open-herredoublen to gange. 

Doherty er storebror til Lawrence Doherty, en anden tennisspiller, som vandt fem Wimbledon titler. De to var desuden makkere i mange af deres doubletitler.

Udover Wimbledon-titlerne vandt Doherty tre OL-guldmedaljer, der alle blev vundet i doublerækkerne.

Titler

Wimbledon 
 Herresingle
 1897, 1898, 1899 og 1900

 Herredouble
 1897, 1898, 1899, 1900, 1901, 1903, 1904 og 1905

US Open 
 Herredouble
 1902 og 1903

OL 
 Herredouble
 1900 og 1908

 Mixed double
 1900

Eksterne henvisninger 

 Spillerinfo

Tennisspillere fra Storbritannien
Olympiske mestre fra Storbritannien
Vindere af Wimbledon
Laurence Doherty

Hugh Laurence "Laurie" Doherty (8. oktober 1875 – 21. august 1919) var en britisk tennisspiller, der vandt fem Wimbledon-singletitler i træk mellem 1902 og 1906. Han vandt desuden herredoubleturneringen otte gange, ligesom han vandt US Open én gang i single og to gange i herredouble.

Doherty er lillebror til Reginald Doherty, en anden tennisspiller, som vandt fire Wimbledon-titler. De to var desuden makkere i mange af deres doubletitler.

Udover Wimbledon-titlerne vandt Doherty to OL-guldmedaljer, der begge blev sikret ved OL i Paris i år 1900, hvor han vandt i både herresingle og herredouble.

Titler

Wimbledon 
 Herresingle
 1902, 1903, 1904, 1905 og 1906

 Herredouble
 1897, 1898, 1899, 1900, 1901, 1903, 1904 og 1905

US Open 
 Herresingle
 1903

 Herredouble
 1902 og 1903

OL 
 Herresingle
 1900

 Herredouble
 1900

Eksterne henvisninger 

 Spillerinfo

Tennisspillere fra Storbritannien
Olympiske mestre fra Storbritannien
Vindere af Wimbledon
Wilfred Baddeley

Wilfred Baddeley (11. januar 1872 – 24. januar 1929) var en britisk tennisspiller, der i 1890'erne vandt tre Wimbledon-singletitler, og var tabende finalist i yderligere tre. Han vandt desuden to turnerings herredouble to gange, sammen med sin tvillingebror, Herbert Baddeley.

Wimbledon 
Baddeley vandt Wimbledon følgende år:

 Herresingle
 1891, 1892 og 1895

 Herredouble
 1891 og 1896

Eksterne henvisninger 

 Spillerinfo

Tennisspillere fra Storbritannien
Vindere af Wimbledon
Rollinger

Rollinger har flere betydninger:

 Rollinger (filmserie) – filmserie
 Rollinger (film) – film
Det gamle vandtårn (Struer)

Det gamle vandtårn er et vandtårn beliggende i Tårngade i Struer. Tårnet blev opført i 1908 med oprettelsen af byens vandværk og blev i 1951 forhøjet til de nuværende 41,5 meter. I den forbindelse blev vindfløjen også skiftet ud, således at der nu står 1951 på den. Det blev desuden renoveret i 2000. Vandtårnet har kapacitet til 400 kubikmeter vand.

I 1966 blev det suppleret af et nyere vandtårn med kapacitet til 700 m3 vand.

Arkitekt Alf Jørgensen og ingeniør Georg Jochumsen, som står bag tårnets opførelse, har udover dette også lavet andre vandtårne, hvoraf Nysted Vandtårn stadig er at finde.

Eksterne henvisninger 

Bygninger, konstruktioner og anlæg i Struer
Vandtårne i Region Midtjylland